SUSCO บวกต่อ 4% ลุ้นครึ่งปีหลังโตเด่น-พีอีต่ำ โบรกชูเป้า 4.50 บ.
SUSCO บวกต่อ 4% ลุ้นครึ่งปีหลังโตเด่น รับการขยายสถานีบริการร่วม ESSO ตามเป้าที่ 80 สถานี – พีอีต่ำ 10-11 เท่า  โบรกชูเป้า 4.50 บ.
SUSCO บวกต่อ 4% ลุ้นครึ่งปีหลังโตเด่น รับการขยายสถานีบริการร่วม ESSO ตามเป้าที่ 80 สถานี – พีอีต่ำ 10-11 เท่า  โบรกชูเป้า 4.50 บ.
16 ก.ย. 2565

ผู้สื่อข่าวรายงานว่า วันนี้ (16 ก.ย. 65) ราคาหุ้น บริษัท ซัสโก้ จำกัด (มหาชน) หรือ SUSCO ณ เวลา 10:43 น. อยู่ที่ระดับ 4.30 บาท บวก 0.16 บาท หรือ 3.86% สูงสุดที่ระดับ 4.46 บาท ต่ำสุดที่ระดับ 4.10 บาท ด้วยมูลค่าการซื้อขาย 117.35 ล้านบาท อย่างไรก็ตามมีการปรับตัวต่อเนื่องเป็นวันที่ 3 ขึ้นไปแล้ว 15.47%

บริษัทหลักทรัพย์ คิงส์ฟอร์ด จำกัด ระบุในบทวิเคราะห์ (9 ก.ย. 65) แนะนำ “ซื้อ” SUSCO ราคาเป้าหมาย 4.50 บาท โดยประเมินครึ่งหลังของปี 65 คาดเติบโตต่อเนื่องจากงวดเดียวกันของปีก่อน จากการขยายสถานีบริการร่วมกับ ESSO ตามเป้าที่ 80 สถานี ซึ่งปัจจุบัน 50 สถานี ส่วนค่าการตลาดคาดว่ายังอยู่ในระดับเดียวกับครึ่งปีแรก ซึ่งดีกว่าฐานของปีก่อน ตลาดคาด EPS Growth ปี 65 เพิ่มขึ้น 52% จากงวดเดียวกันของปีก่อน Valuation ยังไม่แพง PE ต่ำ 10-11 เท่า มี Dividend Yield ที่น่าสนใจ 6-7%